Paksulehelised

Paksulehelised (Crassulaceae) on kaheiduleheliste klassi kivirikulaadsete seltsi kuuluv õistaimede sugukond.

Süstemaatika
Sugukonda kuulub 39 perekonda umbes 1400 liigiga.

Eestis kuulub sellesse sugukonda 6-7 looduslikult kasvavat liiki kukeharja (Sedum), liivsibula (Jovibarba) ja turdlehe (Crassula) perekondadest.

Levila
Paksulehelisi kasvab eriti arvukalt Aafrika edelaosas, mõnevõrra vähem Euroopa ja Kesk-Aasia mägedes.A. Kalda. Raamatus "Kõrgemad taimed". K. Eichwald, A. Kalda (koost.), E. Kukk jt. Tallinn, Valgus 1970. Lk 484.

Kirjeldus
pisi|Õitsev kestvik
Paksulehelised on ühe-, kahe- või mitmeaastased rohttaimed, mõned ka põõsad. Paksulehelised on sukulendid: nad talletavad oma lehtedesse vett. Seetõttu on nende lehed iseloomulikult paksud, mis ongi sugukonnale nime andnud.

Paksulehelised on peaaegu kõik kahekojalised, välja arvatud kukeharjad, mis on ühekojalised. Abilehti ei ole. Õies on tolmukaid sama palju kui kroonlehti või siis poole rohkem ning nad võivad paikneda eraldi, aga olla ka alusel kokku kasvanud. Seemnealgmed on arvukad, väikesed ja paiknevad kahes reas. Vili on kukkurvili.

Kasutamine
Paksulehelised ei ole majanduslikult tähtsad taimed. Oma huvitava välimuse poolest kasvatatakse neist mitmeid ilutaimedena kiviktaimlates ning erilise vastupidavuse ning kuivataluvuse tõttu toataimena. Toataimed on näiteks portulak-turdleht ja Blossfeldi kalanhoe.

Perekonnad
pisi|Adromischus mammilaris
 Adromischus – padilehik
 Aeonium – kestvik
 Aichryson – harksibul
 Chiastophyllum – kuldhari 
 Cotyledon – lasnlehik
 Crassula – turdleht
 Diamorpha 
 Dudleya – dudelia
 Echeveria – soomuslehik
 Graptopetalum – kõrbehari
 Greenovia
 Hylotelephium – liidetud perekonnaga kukehari
 Hypagophytum
 Jovibarba – liivsibul
 Kalanchoe – kalanhoe
 Lenophyllum
 Monanthes – erakõis
 Orostachys – mägitähk
 Pachyphytum – tüsik
 Perrierosedum
 Phedimus – kanahari
 Pistorinia
 Prometheum
 Pseudosedum
 Rhodiola – kuldjuur
 Rosularia – rosulaaria
 Sedum – kukehari
 Sempervivum – mägisibul
 Thompsonella
 Tylecodon – heitlasnik
 Umbilicus – nabarohi
 Villadia

 Viited